
ŠIAULIŲ MIESTO SAVIVALDYBĖS TARYBA

SPRENDIMAS
DĖL ŽEMĖS SKLYPO (GYTARIŲ G. 5, ŠIAULIAI) DALIŲ PLANO PATVIRTINIMO

2025 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 12.3 papunkčiu, Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 21 punktu, atsižvelgdama į Gyvenamojo namo statybos bendrijos Gytarių g. 5 2025-02-17 prašymą (registracijos DVS „Avilys“ Nr. G-1363), Šiaulių miesto savivaldybės taryba nusprendžia:
.	Patvirtinti 2025 m. sausio 10 d. MB „Altagis“ projektuotojo A. T. parengtą žemės sklypo (kadastro Nr. 2901/0027:623), esančio adresu Gytarių g. 5, Šiaulių m., (toliau – Žemės sklypas) dalių planą (pridedama), kuriame išskirtos statiniams eksploatuoti reikalingos Žemės sklypo dalys ir nustatytas šių dalių plotas.
.	Patvirtinti:
.	 pastatui – gyvenamajam namui (unikalus Nr. 2999-3002-4017) eksploatuoti reikalingą Žemės sklypo dalies dydį – 0,2166 ha, susidedantį iš 0,2137 ha ploto atskirai naudojamos dalies, pažymėtos plane štrichuota raudona spalva, ir 0,0029 ploto bendrai naudojamos dalies, pažymėtos plane geltona spalva;
.	statiniui – privažiavimui iš Gytarių g. prie Gytarių g. 7 (unikalus Nr. 4400-6066-0533) eksploatuoti reikalingą Žemės sklypo dalies dydį – 0,0798 ha, susidedantį iš 0,0787 ha ploto atskirai naudojamos dalies, pažymėtos plane štrichuota mėlyna spalva, ir 0,0011 ha ploto bendrai naudojamos dalies, pažymėtos plane geltona spalva.
.	Pavesti Šiaulių miesto savivaldybės administracijos Žemės valdymo skyriui šį sprendimą pateikti Nacionalinei žemės tarnybai prie Aplinkos ministerijos ir Žemės sklype esančių pastatų savininkams.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

